Cazinoul din Constanța și-a recăpătat strălucirea de altădată. Cum arată acum la interior bijuteria arhitecturală de la malul mării
Cazinoul din Constanța și-a recăpătat strălucirea, dar cu mari eforturi. După cinci ani de lucrări, monumentul istoric a redevenit cea mai mare bijuterie de la malul mării. Consolidarea fundației, refacerea integrală a fațadelor și decorațiunilor, restaurarea vitraliilor, a mozaicurilor, a componentelor metalice, sunt doar câteva dintre lucrările care au redat Cazinoului aerul de odinioară. Clădirea va fi inaugurată pe 21 mai de ziua orașului Constanța.